Breunor
Breunor (zvan i Crni) bio je jedan od Vitezova Okruglog stola iz legende o Kralju Arthuru.  

Njegov lik najviše je opisao Thomas Malory u djelu Le Morte Darthur u poglavljima o Lancelotu.

Breunora su posprdno zvali Loše skrojen kaput (francuski: La Cote Male Taile), jer je nosio očev kaput u kom je ubijen, sa svim rupama i poderotinama kroz koje je dobijao smrtne rane. On se sam sebi zakleo da ga neće skidati sve dok ne osveti smrt svoga oca i kazni ubojicu.

Breunora je na njegov zahtjev arturovih proglasio vitezom svega jedan dan nakon što je došao u Camelot, jer je spasio Guinevere od lava pobjeglog iz tornja. On se jedini od svih vitezova brzo snašao i sasjekao lava. 

Tog istog dana na dvor je došla djevojka po imenu Maledisan, koja je tražila viteza koji je u stanju pronaći veliki crni štit, sa bijelom rukom koja drži mač. Breunor se prihvaća zadatka i odlazi sa djevojkom u potragu za tim magičnim štitom. Ona ga ispočetka neprestano ismijava, tek na kraju mu priznaje da je to radila jer se zaljubila u njega, pa je htjela da odustane od tog posla, jer se bojala da je on isuviše mlad i neiskusan i da bi mogao poginuti na tom zadatku.

Breunor je na tom zadatku proživio čitav niz avantura i dvoboja u nekima sudjeluje i Lancelot.

Nakon svih peripetija na kraju mu Lancelot poklanja zamak Pendragon. Breunor osvećuje ubojstvo svojega oca i ženi sa Maledisant, koja ga više ne zadirkuje pa je odtad zove Bienpensant (Dobromisleća) i Beauvivante.

Izvori

Vanjske veze 

 Cote Male Taile, La na portalu Nightbringer  

Arturijanski likovi
Arturijanske legende